अजीत सिंह हुन्दे (सन् 1821) बाद महाराजा गुलाब सिंह हुन्दा राज शुरु होआ। इस च साहित्य जां कोई पोथी त बरे लखोई नईं होग पर उस बेल्लै दे किन्ने गै पटे ते होर बी लिखतां इस बेल्लै बी मजूद न। उस बेल्लै डोगरी गद्य च कोई फर्क नईं पेया, परानी शैली बराबर चलदी रेई। महाराजा गुलाब सिंह हुन्दा इक वाम्पपत्तर पुरमण्डल च ए। भगवती वैष्णों देवी दी पौड़ियें च इक शिलालेख मजूद ऐ। कागजी पटे कन्ने गै मिले न। उस बेल्लै बी भाशा बड़ी सुधारी दी मिलदी ऐ। 1850 तगर डोगरी दा पूर्वकाल ऐ। इस बिच जरूर साहित्य लखोआ होग पर डोगरी पोथियें दे होने दे काफी सबूत बी मिले न। इस समें दी भाशा बड़ी नखरी दी ही ते ओदे पर हिन्दी दा कोई मता प्रभाव नईं हा ते जाबी दा बिल्कुल गै नईं हां।